**KuppingerCole anbefaler neXus Dynamic Identity Platform**

**Universel løsning forbinder central identitetsstyring med fleksible anvendelsesmuligheder**

**Stockholm, d. 29. juli 2015 – [neXus](https://www.nexusgroup.com/da/), en førende international udbyder af sikkerhedsløsninger og -tjenesteydelser, tilbyder med neXus Dynamic Identity Platform en fremragende løsning til alle virksomheder, som gerne vil realisere et IAM-projekt. Det er vurderingen fra analysevirksomheden KuppingerCole i en aktuel rapport.**

Forretningsverdenen befinder sig i en proces med store omvæltninger. Forretningsmodeller og teknologier knyttes stadig tættere sammen, og grænserne mellem den fysiske og den digitale verden udviskes. For at kunne forblive konkurrencedygtige under disse forhold, skal virksomhederne interagere med mange eksterne grupper som f.eks. kunder og partnere og åbne deres processer udadtil. For at denne udveksling kan foregå sikkert og problemløst har alle aktører – både personer, udstyr og serviceydelser – brug for en identitet. Men de ensartede standarder, der kræves for at opnå virkelig interoperabilitet, mangler ofte. Resultatet er siloløsninger og en fortsat adskillelse mellem fysisk og digital sikkerhed. neXus Dynamic Identity Platform tilbyder virksomhederne en mulighed for at forene samtlige identiteter og rettigheder i ét centralt system.

neXus Dynamic Identity Platform forener modulerne: identitetsstyring, adgangs- og autentificeringsstyring samt certifikats- og nøglestyring i én integreret platform. Den danner grundlaget for en sikker administration af mange forskellige identiteter og rettigheder, både på det fysiske og det digitale område. Platformen er udviklet ud fra følgende grundlæggende principper:

* Et universelt udgangspunkt, som tager højde for kravene til fysisk og digital sikkerhed
* En modulopbygget arkitektur, som giver mulighed for en trinvis integration i eksisterende IAM-infrastrukturer, samt en gradvis udvidelse med nye serviceydelser
* Et cloudbaseret design, der understøtter flere klienter, og med nærmest ubegrænset skalerbarhed
* Omfattende understøttelse af identitets- og sikkerhedsstandarder, protokoller og algoritmer med mulighed for let tilføjelse af flere.

KuppingerCole vurderer i sin aktuelle rapport1 , at neXus er en "stærk kandidat til stort set alle organisationer, som planlægger et Identity- og Access-Management-projekt." "Med årtiers erfaring og et bredt udbud af rådgivnings- og implementeringsydelser kan neXus både betjene kunder, som ønsker nøglefærdige kompletløsninger, samt kunder, som ønsker at videreudvikle deres eksisterende infrastrukturer på lang sigt", fortæller Alexei Balaganski, Senior Analyst hos KuppingerCole.

"Vi er glade for KuppingerColes positive vurdering af vores platform", udtaler Jürgen König, Chief Marketing Officer hos neXus. "Den bekræfter os i vores bestræbelser på at tilbyde den bedst mulige sikkerhed til virksomheder i tider med stærkt stigende digitalisering. Med en universel, centralt styret identitets- og adgangsstyring kan vi her tilbyde et både fleksibelt og robust grundlag."

Den fuldstændige rapport kan downloades (mod betaling) fra: <https://www.kuppingercole.com/report/ev_nexusidentityplatform70861200715>.

1 KuppingerCole, „Executive View: neXus Dynamic Identity Platform“, af Alexei Balaganski, juli 2015.

**Om neXus**

neXus er en førende international leverandør af sikkerhedsløsninger. Vores vigtigste viden og ekspertise er inden for identitets- og adgangsadministration (Identity and Access Management, IAM). Vi tilbyder ydelser, produkter og løsninger til at sikre personers identitet, objekter og transaktioner i både den fysiske og digitale verden. neXus har i dag 19 kontorer i Norden, Europa, Indien og i USA.

**Om KuppingerCole**

KuppingerCole blev grundlagt i 2004 og er en global analysevirksomhed med hovedsæde i Europa, deres hovedvægt er inden for Information Security samt Identity og Access Management (IAM). Et andet kerneområde for KuppingerCole Research er Governance, Risk Management og Compliance (GRC). KuppingerCole står for ekspertise, thought leadership, neutralitet og udpræget praksisorientering. Virksomheden understøtter således brugervirksomheder, integratorer og softwareproducenter både ved praktiske og strategiske udfordringer. Som en uafhængig analysevirksomhed organiserer KuppingerCole konferencer, workshops og webcasts inden for områderne: informationssikkerhed, IAM og Cloud Computing.

**Pressekontakt:**Niklas Vuskans

Burson-Marsteller GmbH

niklas.vuskans@bm.com

+49 (0)69-2 38 09-98